**Question 1. TWIBWIRE/INTRODUCE YOURSELF**

Murakoze

Amazina yange ni MUKESHIMANA Jeannette, navukiye ino mu Karere ka Nyanza mfite imyaka 30 nkaba ndi ingarugu.

**Mu bijyanye n’amasomo nize/ Education**

Mfite impamyabumenyi y’igiciro cya kabiri cya Kaminuza (Bachelor degree) mu bijyanye n’Icungamari (FINANCE) nabonye muri 2018 nyikuye muri Kaminuza y’abadiventist ya Kigali (UNILAK) Ishami rya Nyanza.

**Ku bijyanye n’uburambe/ Experience**

Kuva tarikiya 06/07/2021 kugeza ubu Nkorera ku masezerano nk’ nk’umukozi ushinzwe iterambere ry’imibereho myiza (SEDO) mu Karere ka Nyanza, mu Murenge wa Muyira, Akagari ka Nyamure

Inshingano nyamukuru mfite harimo/ responsibilities:

* Gukurikirana no gukemura ibibazo bibangamiye imibereho myiza y'abaturage’
* Gushishikariza abaturage gutangira ubwisungane mu kwivuza (Mutuelle) ku gihe.
* Gushishikariza abaturage kujya muri Ejo heza.
* Gushishikariza abaturage gukoresha ikoranabuhanga basaba serivisi za Leta harimo nko gukoresha Irembo, muri nkunganire bakeneyeifumbire, kwiyandikisha muri ejo heza, kureba serivisi z’ubutaka ndetse n’ibindi, ibi mbiganiriza abaturage iyo twakoze inteko rusange ,ndetse niyo duhuriye mu muganda rusange, biba ari mu rwego rwo kugira ngo umuturage agire ubumenyi bw’ibanze mu ikoranabuhanga igihugu kimakaje imbere.

Murakoze

**Question 2. TUBWIRE ICYATUMYE USHAKA GUKORA KURI UYU MWANYA W’INTORE MU IKORANABUHANGA (DIGITAL AMBASSADOR)?**

Murakoze

Impamvu nyamukuru yanteye gusaba akazi ko gukora kuri uyu mwanya n’uko menyereye kuvugana n’abaturage haba mu buzima bwa buri munsi, kubigisha mu ntego z’abaturage ndetse no ku baremesha inama ndetse n’ibindi bitandukanye bityo nkumva ndamutse ngize amahirwe nkabona aka kazi nakwigisha neza abaturage iyi **porogaramu y’intore mu ikoranabuhanga** ku buryo abaturage bagira ubumenyi buhagije bwo kwisabira serivisi bifashishije ikoranabuhanga.

Murakoze

**Question 3 TUBWIRE MURI MAKE KURI GAHUNDA Y’INTORE MU IKORANABUHANGA (DIGITAL AMBASSODOR PROGRAM) NIKI UYIZIHO?**

Murakoze

Muri gahunda ya guverinoma y’imyaka 7 kuva 2017-2024 (NST1), harimo ko urubyiruko ku kigero 100% ndetse n’abakuze ku kigero cya 60% bazaba bafite ubumyi kw’ikoranabuhanga bubafasha kwisabira serivisi za Leta ndetse n’ubucuruzi bushingiye kw’ikoranabuhanga ni muri urwo rwego RISA nk’ikigo gishinzwe ikoranabuhanga mu Rwanda cyashyizeho **gahunda y’intore mu ikoranabuhanga** (**Digital Ambassador program**) kugira ngo ibi bipimo bigerweho , aho intore mu ikoranabuhanga zifite inshingano yo guhugura , kwigisha no gushishikariza abaturage gukoresha ikoranabuhanga kugira ngo biteze imbere ubwabo ndetse n’igihugu muri rusange.

Murakoze

**Question 4. NIZIHE MBOGAMIZI ZISHOBORA GUTUMA IYI GAHUNDA Y’INTORE MU IKORANABUHANGA ITAGERA KU NTEGO ZAYO?**

MURAKOZE

Imbogamizi zishobora gutuma iyi gahunda y’intore mu ikoranabuhanga itagera ku ntego harimo izi zikurikira:

1. Kuba hakiri ikibazo cy’ibikorwa remezo bikiri bike, aho usanga hari aho internet itagera ndetse hari naho igenda gake bitewe n’imirana itahagera.
2. Imbogamizi y’imyaka, abagurwa bashobora kuba bakuze cyane ku buryo wa mubare witezweho kugerwaho 60% mu bakuze bishobora kuzagorana kuwugeraho muri 2024 nk’uko intego ya NST1.
3. Ubukene bw’abahugurwa nabwo bushobora kuzana imbogamizi aho bashobora kwigishwa ndetse bakanabimenya ariko hakaboneka ikibazo cy’ibikoresho bakora bari mu gushyira mu bikorwa ibyo bize aho usanga umubare munini w’abaturage bafite telephone zidakoresha internet , nyamara ugasanga nka serivisi bashobora kubona ku irembo bakoresheje \*909# ari ebyeri gusa arizo muteuli ndetse na contravention, hakwiye kurebwa uburyo n’izindi serivisi abaturage bakenera ziboneka hakoreshejwe \*909#

Murakoze

**Question 5. NIKI WAKORA CYANGWA WABIGENZA UTE MU GIHE UGIYE GUHUGURA ABATURAGE KURI GAHUNDA Y’INTORE MU IKORANABUHANGA (DIGITAL AMBASSADOR )?**

Murakoze

* Ikintu cya mbere ni ukumenya ikiciro cy’abantu ngiye guhugura, harimo kumenya imyaka, uko ndibubabone n’uko ngomba kubatumaho.
* Kuberako buri kagari kagira ingo zibumbiye mu isibo icyo gihe nkeneye guhugura abaturage bo mu sibo runaka nabimenyesha mutwarasibo waho nawe akamenyesha abaturage ndetse n’igihe bazahererwaho amahugurwa, igihe cyo guhugura cyakwegereza nkogera nkibutsa mutwarasibo kugira ngo amahugurwa azagere ku musaruro witezwe.
* Ikindi nshobora kwifashisha inteko rusange z’abaturage icyo gihe nakwaga gahunda mu buyobozi bw’Akagari ko hari amahugurwa nshaka kugeza ku baturage bityo mu gihe cyo guterana kw’intego z’abaturage nkahabwa umwanya wo kwigisha abaturage kuri gahunda y’intore mu ikoranabuhanga.
* Ikindi nsbobora no kumenyesha ibigo by’amashuri bibarizwa abanyeshuri bafite guhera ku myaka 15 kuzamura ko hari gahunda yo kwigisha urubyiruko ikoranabuhanga rigamije kuruteza imbere ndetse no guteza imbere igihugu muri rusange icyo namenyesheje umuyobozi w’ikigo nashakirwa umwanya nkahugura.

Murakoze

**Question 6. NIKI UZI KURI GAHUNDA YA BYIKORERE ?**

Murakoze

* Byikorere ni gahunda igamije kwigisha umuturage kumenya no kwisabira serivisi za Leta ubwe ntawundi muntu umufashije, aha umuturage yigishwa gufungura konti ku rubuga rw’irembo arirwo [www.irembo.gov.rw](http://www.irembo.gov.rw), akigishwa kusaba serivisi kuva ku ntangiriro kugeza ababishinzwe (ba etat civil ndetse na ba Lands) bayemeje akayibona muri konti ye yafunguye.

Murakoze

**Question 7. RISA NIKI, YAGIYEHO RYARI,IFITE IZIHE NSHINGANO?**

Murakoze

RISA ni ikigo cy’igihugu gishizwe ikoranabuhanga mu Rwanda, bagiyeho mu mwaka wa 2017 ishyizweho n’iteka rya perezida no N° 077/01 of 09/12/2022. , ifite intego yo kongera ikoreshwa ry’ikoranabuhanga mu bigo bitandukanye bya Leta inshingano nyamukuru zayo harimo:

1. Kugira uruhare mu gutangiza no gushyira mu bikorwa politiki na gahunda by’ikoranabuhanga mu itumanaho hagamijwe kwihutisha iterambere ry’imibereho myiza n’ubukungu.
2. Kwihutisha iterambere ry’abaturage binyuze mu kwinjiza amakuru n’ikoranabuhanga mu itumanaho mu nzego z’imibereho myiza n’ubukungu bw’igihugu.
3. Gushyiraho no gushimangira gahunda zo guhanga udushya mu ikoranahunga n’itumanaho.
4. Kugira inama guverinoma ku bikorwa byose bishobora gukurikirana byihuse iterambere ry’ikoranabuhanga mu itumanaho.
5. Gutanga ubufasha bwa tekiniki bujyanye n’ikoranabuhanga n’itumanaho bikenewe mu bigo bya Leta.

Murakoze